Hermann Gunnarsson fjölmiðlamaður lést í dag , 66 ára að aldri . Hann var bráðkvaddur í sumarleyfi í Taílandi , en banamein hans var hjartaáfall . Mbl.is greindi frá : " Hermann var fæddur í Reykjavík 9. desember 1946 . Foreldrar hans voru Björg Sigríður Hermannsdóttir og Gunnar Gíslason vélstjóri . Hermann átti glæstan íþróttaferil en hann var einn af fremstu knattspyrnumönnum landsins á sjöunda og áttunda áratugnum . Þá starfaði Hermann lengi á fjölmiðlum , en um árabil starfaði hann sem íþróttafréttamaður á Ríkisútvarpinu og þá stjórnaði hann eigin sjónvarpsþætti , Á tali hjá Hemma Gunn , sem var vinsælasti sjónvarpsþáttur landsins í mörg ár . Síðar stjórnaði hann sjónvarps - og útvarsþáttum á Stöð 2 og Bylgjunni . Hann lét af störfum þar í apríl sl. "